
	1. Проблем/проблеми за решаване: 
Необходимост от привеждане на Тарифата за таксите, които се заплащат при промяна на предназначението на земеделските земи в съответствие с Националния план за въвеждане на еврото в Република България и със Закона за въвеждане на еврото в Република България.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Въвеждането на еврото като парична единица в Република България, което ще се осъществи на основание  Решение (ЕС) 2025/1407 на Съвета от 8 юли 2025 година относно приемането на еврото от България, считано от 1 януари 2026 г. (OВ L, 2025/1407, 14.7.2025 г.) изисква промени в действащата национална нормативна уредба с оглед адаптирането му към новата парична единица.
Чрез приетия на 07.08.2024 г. Закон за въвеждане на еврото в Република България (ЗВЕРБ) се уреждат принципите, правилата и процедурите за въвеждане на еврото като парична единица на Република България. В тази връзка, в § 6, ал. 1, т. 2 от преходните и заключителни разпоредби на ЗВЕРБ е предвидено, че държавните органи в 6-месечен срок от влизането в сила на закона предприемат мерки по изменения и допълнения в подзаконови нормативни актове, необходими за изпълнението на закона във връзка с въвеждане на еврото като парична единица в Република България.
В контекста на техническата подготовка за членството на страната ни в еврозоната се констатира необходимост подготвителните и последващи действия във връзка с въвеждането на еврото като официална парична единица в Република България да бъдат правно уредени в българското законодателство. С оглед отразяването на промените, които ще настъпят в областта на дължимите държавни такси след замяната на лева с еврото като национална валута и в изпълнение на мерките, залегнали в Националния план за въвеждане на еврото в Република България, се предвижда с проекта на постановление на Министерския съвет да се отмени действащата Тарифа за таксите, които се заплащат при промяна на предназначението на земеделските земи, и да се приеме нова Тарифа, като таксите се преизчислят в евро. Тарифата ще влезе в сила от датата на приемането на страната в еврозоната.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не би могъл да се реши в рамките на съществуващата нормативна уредба. С актуализирането на акта се цели постигането на съответствие в техническото представяне на съответните стойности в евро, съгласно изискванията на чл. 12 и чл. 13 от ЗВЕРБ и Регламент (ЕО) № 974/98 на Съвета от 3 май 1998 година относно въвеждането на еврото.
1.3. Посочете защо действащата нормативна рамка не позволява решаване на проблема/проблемите.
Действащата нормативна рамка не позволява решаването на проблема, предвид че всички такси са посочени в лева. Необходимо е да се приеме Постановление на Министерския съвет за приемане на нова Тарифа с оглед превалутиране на таксите от лева в евро.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Приемането на Закона за въвеждането на еврото в Република България създаде необходимата уредба относно процеса по смяна на официалната парична единица. Съпътстващите изменения на подзаконовата нормативна уредба следва да бъдат извършени като част от дейността по подготовката за въвеждане на еврото. Във връзка с изложеното, предприетите действия за приемане на постановление на Министерския съвет произтичат от Закона за въвеждането на еврото в Република България и от Националния план за въвеждане на еврото в Република България.
На 08.07.2025 г. Съветът на Европейския съюз прие Решение (ЕС) 2025/1407 на Съвета от 8 юли 2025 година относно приемането на еврото от България, считано от 1 януари 2026 г. (OВ L, 2025/1407, 14.7.2025 г.), Регламент (ЕС) 2025/1408 на Съвета от 8 юли 2025 година за изменение на Регламент (ЕО) № 974/98 по отношение на въвеждането на еврото в България (OВ L, 2025/1408, 14.7.2025 г.) и Регламент (ЕС) 2025/1409 на Съвета от 8 юли 2025 година за изменение на Регламент (ЕО) № 2866/98 по отношение на валутния курс към еврото за България (OВ L, 2025/1409, 14.7.2025 г.).
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Последващи оценки на нормативния акт и анализ на изпълнението на политиката не са извършвани.

	2. Цели:
Цел 1 Привеждане на нормативния акт в съответствие със Закона за въвеждане на еврото в Република България и Националния план за въвеждане на еврото.
Цел 2 Осигуряване на техническото представяне на съответните стойности в евро, в съответствие с изискванията на чл. 12 и чл. 13 от ЗВЕРБ и Регламент (ЕО) № 974/98.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни:
1. Министерство на земеделието и храните;
2. Областни дирекции „Земеделие“ (28 бр.);
3. Физически и юридически лица – собственици на земеделски земи или лица с учредено право на строеж.
Процедурата за промяна на предназначението на земеделската земя за неземеделски нужди може да бъде проведена от заинтересовано лице, за което е дадена легална дефиниция в § 1, ал. 1, т. 9 от допълнителните разпоредби на Закона за опазване на земеделските земи – "Заинтересовано лице" е собственикът на земята, лицето с право да строи в чужд имот и инвеститорът, които са направили искане за утвърждаване на площадка/трасе и/или за промяна на предназначението на земята. От изискващата се документация в административното производтво не може да се установи дали лицата са строителни компании, инвеститори в недвижими имоти, предприемачи и др., поради което на този етап от процедурата не може да се идентифицира заинтересованото лице дали може ли да се квалифицира като малко или средно предприятие.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие“:
Описание: Вариантът „Без действие“ се характеризира с непредприемането на никакви действия. При този вариант няма да бъде нормативно уреден кръгът от въпроси, свързани с адаптиране на националната правна рамка в областта на плащанията за обезпечаване въвеждането на еврото в страната. В резултат на гореизложеното, заинтересованите лица няма да разполагат с точна информация по отношение на размера на дължимите държавни такси в евро, които се предоставят по реда на Закона за опазване на земеделските земи.

Положителни (икономически/социални/екологични) въздействия:
Не са идентифицирани положителни въздействия.
 (върху всяка заинтересована страна/група заинтересовани страни)

Отрицателни (икономически/социални/екологични) въздействия:
В случай, че не бъдат приети необходимите нормативни промени, след въвеждането на еврото като парична единица в Република България ще съществува неяснота по отношение на стойността на дължимите държавни такси в евро по реда на Закона за опазване на земеделските земи.
(върху всяка заинтересована страна/група заинтересовани страни)
Специфични въздействия:
Не са идентифицирани.
Въздействия върху малките и средните предприятия:
Не са идентифицирани.
Административна тежест: 
При този вариант административната тежест не се променя.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

Вариант 2 „Приемане на проект на Постановление на Министерския съвет за приемане на Тарифата за таксите, които се заплащат при промяна на предназначението на земеделските земи“
Описание: 
При този вариант ще бъде уреден нормативно кръга от въпроси, целящи правното обезпечаване на въвеждането на еврото в страната в областта на плащанията.
За нормативното уреждане на посочените въпроси ще бъдат предложени промени от техническо естество, свързани с представяне на стойности в евро, съгласно разпоредбите на чл. 12 и чл. 13 от Закона за въвеждане на еврото в Република България и в съответствие с разпоредбите на Регламент (ЕО) № 974/98.
Предвижда се стойностите по Тарифата за таксите, които се заплащат при промяна на предназначението на земеделските земи, които са в лева да се преизчислят в евро, като влизането в сила на новата Тарифа ще се осъществи от датата на въвеждане на еврото в Република България.
В проекта на постановление се предвижда изменение на чл. 5, ал. 1 от сега действащата тарифа, в която е регламентирана формулата за изчисляване размерът на таксата за промяна на предназначението на 1 дка земеделска земя в лева, като с изменението се изчислява за 1 дка в евро. Във връзка с преизчисляването на дължимите държавни такси от лева в евро се предлага изменение на чл. 9 (в който е определена таксата за разглеждане на заявления при площи до 50 дка и над 50 дка), в чл. 11 (в който е определена таксата за издаване на акт за категорията на земята) и в чл. 12 (в който е определена таксата за издаване на документ, свързан с прилагането на Закона за опазване на земеделските земи (ЗОЗЗ).
Проектът на Постановление на Министерския съвет за приемане на Тарифа за таксите, които се заплащат при промяна на предназначението на земеделските земи не предвижда предоставянето на бърза услуга или на такава по електронен път.
Положителни (икономически/социални/екологични) въздействия:
Въвеждането на описаните нормативни промени ще повиши яснотата относно размера на дължимите държавни такси в евро по реда на Закона за опазване на земеделските земи и ще създаде условия за безпроблемното им функциониране при въвеждане на еврото като национална валута. Това ще създаде възможност и за успешно изпълнение на съответните мерки от Националния план за въвеждане на еврото в Република България и на разпоредбите от Закона за въвеждане на еврото в Република България.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не са идентифицирани.
 (върху всяка заинтересована страна/група заинтересовани страни)
Специфични въздействия:
Не са идентифицирани.
Въздействия върху малките и средните предприятия:
Не са идентифицирани. 
Административна тежест: 
Административната тежест не се променя.
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.

1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
	
	Вариант 1
„Без действие“
	Вариант 2
„Приемане на акта“

	Ефективност
	Цел 1
	Ниска
	Висока

	
	Цел 2
	Ниска
	Висока

	Ефикасност
	Цел 1
	Ниска
	Висока

	
	Цел 2
	Ниска
	Висока

	Съгласуваност
	Цел 1
	Ниска
	Висока

	
	Цел 2
	Ниска
	Висока



Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъдат постигнати заложените цели, поради което Вариант 2 е препоръчителният вариант. 
1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи; съгласуваност, която показва степента, до която вариантите съответстват на действащите стратегически документи.


	6. Избор на препоръчителен вариант:
Вариант 2: „Приемане на проект на Постановление на Министерския съвет за приемане на Тарифа за таксите, които се заплащат при промяна на предназначението на земеделските земи.“
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



Прилагането на Вариант 2 няма да окаже въздействие по отношение на административната тежест.
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


Стойността на услугите по същество остава същата, като се превалутира в евро.
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Не се създават нови регистри, както и не се засягат съществуващи такива.
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Няма потенциални рискове.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Проектът на Постановление на Министерския съвет за приемане на Тарифа за таксите, които се заплащат при промяна на пердназначението на земеделските земи ще бъде публикуван на Портала за обществени консултации, както и на електронната страница на Министерство на земеделието и храните, със срок за предложения и становищя 30 дни. 
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
[bookmark: _GoBack]1.2. Изборът трябва да съответства на посоченото в раздел 1, съгласно неговата т. 1.5. 

	9. Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Няма 
Приложете необходимата допълнителна информация и документи.

	11. Информационни източници:
Национален план за въвеждане на еврото в Република България;
Закон за въвеждане на еврото в Република България.
Решение (ЕС) 2025/1407 на Съвета от 8 юли 2025 година относно приемането на еврото от България, считано от 1 януари 2026 г. (OВ L, 2025/1407, 14.7.2025 г.)
Регламент (ЕС) 2025/1408 на Съвета от 8 юли 2025 година за изменение на Регламент (ЕО) № 974/98 по отношение на въвеждането на еврото в България (OВ L, 2025/1408, 14.7.2025 г.) 
Регламент (ЕС) 2025/1409 на Съвета от 8 юли 2025 година за изменение на Регламент (ЕО) № 2866/98 по отношение на валутния курс към еврото за България (OВ L, 2025/1409, 14.7.2025 г.).

Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност: Лилия Стоянова – директор на дирекция „Поземлени отношения и комасация“, Министерство на земеделието и храните

Дата: 12.09.2025 г.

